Държавен вестник, бр. 76, 2024 г., стр. 11

БРОЙ  76	
Д Ъ Р Ж А В Е Н  В Е С Т Н И К 	
СТР.  11   
Член 18
Пътни знаци за указване на обекти
1. Пътните знаци за указване на обекти 
могат да се използват за сигнализиране на 
границата между две държави или границата 
между две административни единици в една 
и съща държава, както и за сигнализиране 
на наименованието на населено място, река, 
планински проход, забележителност и др.
2. Пътен знак Е 9а или Е 9b се поставя 
в началото на населеното място; знак Е 9c 
или E 9d се поставя в края на населеното 
място. Националното законодателство може 
да предвиди, че тези пътни знаци уведомяват 
участниците в движението, че правилата за 
движение, приложими на територията на на­
селените места, се прилагат от знак E 9а или 
E 9b до знак E 9c или E 9d, освен доколкото 
различна уредба може да бъде сигнализирана 
с други пътни знаци в определени участъци от 
пътя в населеното място. Въпреки това знак 
B 4 винаги се поставя на път с предимство, 
обозначен със знак B 3, ако този път престане 
да бъде с предимство, когато преминава през 
населеното място.
3. Пътните знаци за указване на обекти, 
които дават информация, различна от наи­
менованието на населеното място, трябва да 
се различават забележимо, особено по цвят, 
от пътните знаци E 9а до E 9d.
Член 19
Пътни знаци за потвърждаване на посока
Пътните знаци за потвърждаване на посока 
се използват за потвърждаване на посоката на 
движение, когато компетентните органи считат 
това за необходимо, например при излизане 
от голямо населено място. Те носят името на 
едно или повече места, както е предвидено в 
член 16, параграф 1 от настоящата Конвенция. 
Когато са показани разстояния, цифрите, с 
които се указват, се поставят след наимено­
ванието на населеното място.
Член 20
Пътни знаци, сигнализиращи пешеходни 
пътеки
Пътен знак E 11а или E 11b се поставя на 
пешеходните пътеки, когато компетентните 
органи считат това за целесъобразно.
Член 21
Разпоредби, които се прилагат по принцип за 
пътните знаци за указване на направления, 
посоки, обекти и други
1. Пътните знаци за указване на направ­
ления, посоки, обекти и други, посочени в 
чл. 15 – 20 от настоящата Конвенция, се по­
ставят, когато компетентните органи сметнат 
това за целесъобразно. Другите указателни 
пътни знаци се поставят, като се спазват 
изискванията на член 6, параграф 1 само 
когато компетентните органи сметнат това 
за необходимо; по-специално знаци F 2 до 
F 7 се поставят само на пътища, на които 
автосервизи, бензиностанции, хотели или 
мотели, ресторанти или кафета са рядкост.
2. Пътните знаци за указване на направ­
ления, посоки, обекти и други могат да се 
повтарят. Допълнителна табела, разположена 
под пътния знак, може да сигнализира раз­
стоянието между знака и обекта, която той 
указва; това разстояние може да бъде изписано 
и в долната част на самия пътен знак.
ПЪТНИ ЗНАЦИ 
ЗА ПРЕСТОЙ И ПАРКИРАНЕ
Член 22
В раздел А на Приложение 6 към насто­
ящата Конвенция са описани пътните знаци, 
които забраняват или ограничават престоя или 
паркирането, а в раздел Б – другите пътни 
знаци, които дават полезна информация за 
паркирането; обяснено е значението на път­
ните знаци и са дадени определени указания 
за тяхното използване.
Г л а в а  I I I
СВЕТЛИННИ СИГНАЛИ
Член 23
Сигнали за движение на пътните превозни 
средства
1. При спазване на разпоредбите на па­
раграф 12 от настоящия член единствените 
светлини, които могат да се използват като 
светлинни сигнали за регулиране на движение­
то на пътните превозни средства, различни от 
тези, предназначени единствено за превозните 
средства от редовните линии за обществен 
превоз на пътници, са следните, които имат 
значението, което им е придадено тук:
(а) Немигащи светлини:
(i) зелена светлина означава, че движе­
нието може да продължи; въпреки това зеле­
ната светлина за регулиране на движението 
на кръстовище не дава право на водачите 
да продължат, ако движението е толкова 
натоварено в посоката, в която те ще про­
дължат, че ако навлязат в кръстовището има 
вероятност да не го освободят до следващата 
смяна на фазата;
(ii) червена светлина означава, че дви­
жението не може да продължи; пътните 
превозни средства не трябва да преминават 
„стоплинията“ или ако няма такава, не трябва 
да преминават отвъд линията на пътния све­
тофар, или ако пътният светофар е поставен 
в средата или от противоположната страна на 
кръстовището, не трябва да навлизат в кръс­
товището или да се движат към пешеходна 
пътека на кръстовището;